Leni Robredo

Si **Maria Leonor "Leni" Gerona-Robredo** (namondag bilang **Maria Leonor Santo Tomas Gerona**; Abril 23, 1965) sarong Filipinong abogada asin politiko na iyo an ika-14 na Bise Presidente kan Republika kan Filipinas poon 2016 hasta 2022.  

Siya nagin representante kan Ika-3ng Distrito kan Camarines Sur sa Kamara de Representantes kan Filipinas kan 2013 sagkod 2016. Siya sarong abogado, politiko asin an balo kan dating sekretaryo kan Departamento kan Panlaog asin Lokal na Pamamahala na si Jesse Robredo. Katakod siya sa Saligan, sarong grupo nin mga abogado sa nasyon na nagtatabang sa mga parauma. Siya an ikaduwang babae na nagtukaw bilang bise-presidente sunod ki Gloria Macapagal Arroyo asin an pinakaenot na Bise-presidente haleng Rehiyon Bikol. 

## Agi-agi

Si Robredo iyo an matua sa tulong akì kan retiradong huwes na si Antonio Gerona asin Salvacion Sto. Tomas na retiradong paratukdô. Nag-adal siya nin elementarya sagkod sekundarya sa Universidad de Sta. Isabel sa Syudad nin Naga mantang nagtapos siya nin batsilyer s ekonomiks sa Unibersidad kan Pilipinas kan 1986 dangan nagkua nin abogasiya sa Unibersidad kan Nueva Caceres kan 1992. Kan 1997, nagkua asin nakapasar siya sa eksamen sa Bar. Nagkua man siya nin kurso sa Law and Ethics: Making Moral Decisions sa Harvard na Unibersidad sa Estados Unidos

Saiyang tinugdas an Lakas ng Kababaihan ng Naga asin nagin pamayo kan Naga City Council for Women durante kan siya first lady kan Syudad nin Naga. Miyembro man siya kan Sentro ng Alternatibong Lingap Panligal, Federacion Internacionales de Abogadas asin Bantay Familia.

Siring kan lolohon na si Apolonio Sto. Tomas, si Robredo nakapagsurat man sa tataramon na Bikol. Kagsurat si Robredo nin mga giya sa pag-adal asin mga pagpalis kaini sa Bikol siring kan Family Code Primer, Katarungang Pambarangay, Labor Standards, Primer sa Naga City Ordinance No. 98-033 (Kaantabay sa Kauswagan Ordinance) asin RA 9262: Ley Kontra sa Violencia sa Kababaihan asin sa mga Aki.

Sarô si Robredo sa mga kandidato para maging huwes sa Regional Trial Court kan Calabanga, Pili sa Camarines Sur o Syudad nin Ligao sa Albay alagad nagdesisyon na igilid mùna an paglaog sa hudikatura..

Tinàwan onra si Robredo kan Volunteers Against Crime and Corruption (VACC) bilang Most Outstanding Private Prosecutor kan 2009 Siring man, huli sa marhay na pagpadalagan kan Naga City Council for Women (NCCW) na saiyang pinangenotan, nakua kan Syudad nin Naga an pagbisto asin premyo nilang Most Gender Responsive Local Government Unit sa bilog na Filipinas gikan sa Philippine Commision on Women (PCW).

Kan Agosto 2012, si Robredo nabalo asin kaiba niya an tulong aki na anas babae: Jessica Marie "Aika", Janine Patricia asin Jillian Therese kan magadan an agom niyang si Jesse Robredo sa pagbagsak kan eroplanong nasasakayan duman sa kadagatan kan Masbate.

## Presenteng Alkalde kan Naga
Si Mayor Leni Robredo prinoklama na pinaka-enot na babaeng alkalde kan Naga kan siya mang-gana  laban kina Toots De Quiros Ortega ain Ganda Abrazado kan Halalan 2025. Sa presente ipanautob na ni Mayor Leni Robredo ang apat na aldaw sanang paglaog sa opisina asin eskwelahan nin huli ta sa pag antisipar sa paglangkaw kan gasolina nin huli sa kariribokan na nangyayari sa Middle East . Kan Nobyembre 2025 inilunsar ni Mayor Leni Robredo ang proyektong carless Sunday (mga Domingo na dae paggamit o pag-lunad sa kotse) ini para magkaigwa nin oras sa pamilya asin magin pedestrian friendly an tinampo kan Magsaysay Avenue sa Naga City .  

## Lokal na politika

### Kandidato para Alkalde kan Syudad nin Naga
Kan taon 2007 iyo an inot na pagkakataon na nagdalagan sa politika bilang alkalde kan Syudad nin Naga si Leni Robredo kan siya alokon ni Jesse Robredo sa huring mga minuto kan pagpasa nin kandidatura. Ini huli sa antisipasyon kan kasong diskwalipikasyon na isinàngat ni Jojo Villafuerte sa alkalde kaidto kan eleksyon 2004 kun sain nadaog si Villafuerte.

### Bilang Representante sa Kongreso
Presenteng pamayo kan Partido Liberal sa Camarines Sur si Robredo asin nagdalagan sa pagka-kongresista kan terser distrito kan probinsya kontra ki Nelly Favis Villafuerte, agom ni Luis Villafuerte, Sr. kan Mayo 2013. Iprinoklamang ganador si Robredo sa ginibong pirilian asin nakalamang nin labi sa 71,330 ng boto sa pinakaharaning kandidato na si Nelly Villafuerte. Siya an pinakainot na babaing representante kan terser distrito kan Camarines Sur sa Kamara de Representantes kan Filipinas. Bàgo kaini, inot siyang inalok na magkandidato pagkaalkalde kan Syudad nin Naga tanganing ipadagos an napoonan kan saiyang agom. 

## Pagtukaw bilang Bise Presidente kan Filipinas

### Paggana bilang Bise Presidente
Dakol na grupo an nagtulod saiya na magdalagan pagkasenador kan Filipinas kan 2016 alagad nagin bukas siya sa posibilidad na magkandidato para Bise Presidente kun sain sarô an saiyang pangaran sa nagluwas sa survey.

Petsa 5 nin Oktobre 2015 kan ihinayag ni Robredo na siya minadalagan bilang Bise Presidente kan Filipinas sa lindong kan Partido Liberal kaiba si Mar Roxas bilang kandidato bilang Presidente. Nakaguno siya nin 14,418,817 boto o 35.11 porsyento kan kagabsan na boto asin dinaog si Senador Bongbong Marcos nin 263,473 boto sa pwesto komo bise-presidente.

### Protesta laban saiya bilang proklamadong Bise Presidente
Tolos-tolos si Bongbong Marcos nagsangat kan Hunyo 29, 2016 nin protesta laban sa bagong-tukaw na bise-presidente, si Leni Robredo. Sinasabi niya na an kapangganahan ni Robredo nangyari huli ta pano nin iregularidad asin pantitikas sa nakaaging eleksyon asin hinuhurot niya na an PET balikan an prosesong nakaagi. Sa tolong kahagaran niya, saro iyo na bilangon-liwat an mga botong naglaog hale sa tolong probinsya, Camarines Sur (kinamundagan na probinsya ni Robredo), Iloilo asin Negros Oriental na kun saen si Robredo nangawat na husto asin si Marcos nangaporet. Kan Oktobre 18, 2019 ginibo an pagbibilang-liwat kan resulta sa tolong probinsyang nasambit. Nagluwas na nagdugang logod nin 15,000 an boto ni Robredo hale sa 263,473 tuminaas sa 278,566. 

### Protesta elektoral ni Bongbong Marcos Ibinasura
Kan Febrero 16, 2021, an Korte Suprema, nagtutukaw komo Presidential Electoral Tribunal (PET) ibinasura pinalmente pakalihis limang taon na hararom na pag'aadal, an protesta elektoral ni Bongbong Marcos kontra ki Bise Presidente  Leni Robredo. Mga report kan Media pigsambit magkapirang rason sa pag'etsa-pwera kan nasabing protesta komo daa: "*failure to allege specific acts showing electoral fraud*"; "*allegations (which) were bare, laden with generic & repetitious allegations, no critical information as to time, place and manner of irregularities,*” and "*the absence of substantial recovery of votes in the 3 pilot provinces Marcos had chosen where Robredo actually gained additional votes with 1,510,718 against Marcos’ 204,512.*"

## Kandidato para Presidente

:

Si Robredo nagdeklara na siya makandidato para sa pagkapresidente sa eleksyon heneral 2022. Kan Oktobre 7, 2021 nag-file siya kan saiyang Certificate of Candidacy bilang independienteng kandidato alagad enot pa siya pinag-endorsar kan ISambayan na sarong grupo nin mga oposisyon na iyo siya an kandidatong pinipili kaini kun mamuya siyang magkandidato sa katongdan nin pagkapresidente.  Oras pakatapos kan saiyang anunsyo, sarong gunuan gikan sa kampo ni Robredo an nagsabi na napili niya an senador asin presidente kan Partido Liberal na si Francis Pangilinan bilang saiyang katambal.

Sa huring opisyal na bilang, nag-ikaduwa si Robredo sa 15,035,773 na mga boto, asin nadaog sa kalaban para presidente na si Bongbong Marcos sa mahiwas na lamang nin lagpas 16 milyon na boto.

## Pakatapos kan termino bilang Bise Presidente
Pagkatapos kan saiyang termino, itinogdas ni Robredo an sarong NGO o *non-governmental organization* na inaapod bilang Angat Buhay, na gikan sa ngaran asin plantilya kan programang minalaban sa kapobrehan na saiyang itinogdas durante sa pagtukaw bilang Bise Presidente.

## Mayor of Naga (2025–present)
Kan Hunyo 21, 2024, si Robredo nag impormar kan saiyang intensyon na magdalagan bilang alkalde sa Naga sa 2025 na eleksyon —sarong posisyon na kinapotan kan saiyang agom poon 1988 sagkod 1998 asin giraray poon 2001 sagkod 2010.   Kinumpirmar niya an saiyang pagdalagan bilang alkalde kan Setyembre 20  Puwede niyang mag-file si Liberda. Sa irarom kan saiyang pagigin alkalde . Distrito sa atubangan kan opisina kan komisyon kan eleksiyon COMELEC) sa Naga.  Pig-islada niya si Representante Gabriel Bordado bilang saiyang ka-partido. 

Siya an nanggana sa eleksyon bilang alkalde sa sarong  Lugar laban sa tolong independienteng kandidato.  Si Bordado napili man bilang bise alkalde, dawa ngani may mas mahiwas na kapangganahan. 

### Termino

Si Robredo nagpoon kan saiyang termino bilang ika-18 alkalde kan Naga kan Hunyo 30, 2025. Siya an nagin pinakaenot na babae na nagkapot kan pwesto.  Sa saiyang inagurasyon na diskurso, nanuga siya na tapuson an praktis nin pag-alokar nin mga kompidensyal na pondo sa badyet kan syudad. 

### Mga lokal na batas

#### Kontra sa korapsyon
Sa saiyang enot na aldaw bilang alkalde kan Siyuad nin Naga kan taon 2025, pinirmahan ni Robredo an Eksikyutib  Order No. 001, na nag-eestablisar nin polisiya laban sa korapsyon sa lokal na pamamahala.  ​ Ini nagpapaotob nin estriktong mga prosedimiento sa pagkua, nagbabawal sa mga nombramiento base sa politikal na Ina asin dai nagtutugot sa personal na paggamit kan mga rekurso kan gobyerno. An lakdang na ini nagpapahiling kan padagos na pagkomiter ni Robredo sa transparensya asin etikal na liderato, na nagpapakusog kan saiyang legasiya nin pamamayo na nakasenteo sa reporma . 
## Mayor of Naga (2025–present)
Kan **Hunyo 21, 2024**, si **Leni Robredo** nagpahayag kan saiyang intensyon na magdalagan bilang **alkalde kan Naga** sa eleksyon kan 2025, sarong posisyon na kinapotan kan saiyang agom hale 1988 sagkod 1998 asin liwat poon 2001 sagkod 2010.

Kinumpirmar niya an saiyang pagdalagan bilang alkalde kan **Setyembre 20, 2024**. Sa irarom kan saiyang pagiging alkalde, puwede siyang mag-file sa irarom kan mga requirement nin Commission on Elections (COMELEC) sa Naga.

Pig-islada niya si **Representante Gabriel Bordado** bilang saiyang ka-running mate sa pagdalagan.

Siya an nanggana sa eleksyon bilang alkalde sa sarong landslide laban sa tolong independienteng kandidato.  Si Bordado napili man bilang bise alkalde, dawa ngani may mas mahiwas na kapangganahan. 

### Tenure

Si Robredo nagpoon kan saiyang termino bilang ika-18 alkalde kan Naga kan Hunyo 30, 2025. Siya an nagin pinakaenot na babae na nagkapot kan pwesto.  Sa saiyang inagurasyon na diskurso, nanuga siya na tapuson an praktis nin pag-alokar nin mga kompidensyal na pondo sa badyet kan syudad. 

### Mga lokal na patakaran

#### Zero tolerance kontra sa korapsyon
Sa enot na aldaw ni **Leni Robredo** bilang alkalde kan **Ciudad nin Naga** sa taon 2025, pinirmahan niya an **Executive Order No. 001**, na nag-establisar nin **zero-tolerance policy** kontra korapsyon sa lokal na pamamahala ​ Ini na lakdang nagpapaotob nin estriktong mga prosedimiento sa pagkua, nagbabawal sa mga nombramento na base sa politikal na patronage, asin dai nagtutugot sa personal na paggamit kan mga rekurso kan gobyerno. An hakbang nagpapahiling kan padagos na **komitment ni Robredo sa transparensya asin etikal na liderato**, na nagpapakusog kan saiyang legasiya sa  pamamahala na nakasentro sa reporma . 
## Mayor of Naga (2025–present)
### Eleksyon
Kan **Hunyo 21, 2024**, si **Leni Robredo** nagpahayag kan saiyang intensyon na magdalagan bilang **alkalde kan Naga** sa eleksyon kan 2025, sarong posisyon na kinapotan kan saiyang agom hale 1988 sagkod 1998 asin liwat poon 2001 sagkod 2010.

Kinumpirmar niya an saiyang pagdalagan bilang alkalde kan **Setyembre 20, 2024**. Sa irarom kan saiyang pagiging alkalde, puwede siyang mag-file sa irarom kan mga requirement nin Commission on Elections (COMELEC) sa Naga.

Pig-islada niya si **Representante Gabriel Bordado** bilang saiyang ka-running mate sa pagdalagan.

Siya an nanggana sa eleksyon bilang alkalde sa sarong landslide laban sa tolong independienteng kandidato.  Si Bordado napili man bilang bise alkalde, dawa ngani may mas mahiwas na kapangganahan. 

### Tenure

Si Robredo nagpoon kan saiyang termino bilang ika-18 alkalde kan Naga kan Hunyo 30, 2025. Siya an nagin pinakaenot na babae na nagkapot kan pwesto.  Sa saiyang inagurasyon na diskurso, nanuga siya na tapuson an praktis nin pag-alokar nin mga kompidensyal na pondo sa badyet kan syudad. 

### Mga lokal na patakaran

#### Zero tolerance kontra sa korapsyon
Sa enot na aldaw ni **Leni Robredo** bilang alkalde kan **Ciudad nin Naga** sa taon 2025, pinirmahan niya an **Executive Order No. 001**, na nag-establisar nin **zero-tolerance policy** kontra korapsyon sa lokal na pamamahala ​ Ini na lakdang nagpapaotob nin estriktong mga prosedimiento sa pagkua, nagbabawal sa mga nombramento na base sa politikal na patronage, asin dai nagtutugot sa personal na paggamit kan mga rekurso kan gobyerno. An hakbang nagpapahiling kan padagos na **komitment ni Robredo sa transparensya asin etikal na liderato**, na nagpapakusog kan saiyang legasiya sa  pamamahala na nakasentro sa reporma . 
## Toltolan

## Mga panluwas na takod

* 
* Panindog  sa Kamara de Representantes kan Filipinas
* Panindog sa *Bayang Matuwid*